Oznámenie Komisie Rade Oznámenie o úprave pokynov na rokovania o dohodách o hospodárskom partnerstve s krajinami a regiónmi AKT {SEK(2006)1427} /* KOM/2006/0673 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 28.11.2006 KOM(2006) 673 v konečnom znení OZNÁMENIE KOMISIE RADE Oznámenie o úprave pokynov na rokovania o dohodách o hospodárskom partnerstve s krajinami a regiónmi AKT {SEK(2006)1427} ÚVOD KONTEXT NÁVRHU | 110 | Dôvody a ciele návrhu Účelom tohto oznámenia je pozvať Južnú Afriku, aby sa pripojila k skupine štátov AKT, ktoré rokujú o dohode o hospodárskom partnerstve (ďalej len „EPA“) v Južnej Afrike (ďalej len „SADC“). | 120 | Všeobecný kontext Toto oznámenie nasleduje po návrhu predloženom SADC 7. marca 2006 a jeho príloha 2 je návrhom reakcie na ich návrh. ES-SADC EPA rokovania, ktoré sa začali v júli 2004, boli pozastavené na technickej úrovni potom, čo si obidve strany uvedomili, že akýkoľvek životaschopný regionálny integračný proces v Južnej Afrike by nebolo možné dosiahnuť bez riešenia dôsledkov Dohody o obchode, rozvoji a spolupráci medzi ES a Južnou Afrikou (ďalej len „TDCA“) na ostatných členov Juhoafrickej colnej únie. V tejto súvislosti je účelom návrhu SADC spojenie procesu preskúmania TDCA a ES-SADC EPA rokovaní do jedného procesu rokovaní. | 130 | Existujúce ustanovenia v oblasti návrhu Pokyny na rokovania o dohodách o hospodárskom partnerstve s krajinami a regiónmi AKT (príloha 1 k dokumentu 9930/02). | 141 | Súlad s inými politikami a cieľmi Únie Ak bude toto oznámenie prijaté, pomôže ukončiť ES-SADC EPA rokovania, čo je jedným z cieľov Únie. | KONZULTÁCIE SO ZAINTERESOVANÝMI STRANAMI A HODNOTENIE VPLYVU | Konzultácie so zainteresovanými stranami | 219 | V roku 2006 sa uskutočnilo niekoľko kôl rokovaní o dohode o hospodárskom partnerstve medzi EÚ a SADC na úrovni vyšších úradníkov s cieľom diskutovať o dôsledkoch tohto návrhu. | Získavanie a využívanie expertízy | 229 | Externá expertíza nebola potrebná. | 230 | Predbežné náznaky vplyvu Pripojený pracovný dokument útvarov Komisie je predbežným hodnotením vplyvu potenciálnych účinkov navrhovanej zmeny a doplnenia. | PRÁVNE PRVKY NÁVRHU | 305 | Zhrnutie navrhovaného opatrenia Navrhovaný doplnok k pokynom na rokovania má takúto štruktúru: 1. Po návrhu predloženom skupinou SADC, ktorá rokuje o EPA, dňa 7. marca 2006, by Južná Afrika mala byť pozvaná, aby sa pripojila k skupine štátov AKT, ktorá rokuje o EPA v Južnej Afrike. 2. V prípade, že sa uzatvorí EPA s touto skupinou štátov AKT vrátane Južnej Afriky, EPA od dátumu nadobudnutia jej účinnosti nahradí ustanovenia TDCA o obchode. 3. Vzhľadom na konkurencieschopnosť Južnej Afriky je nevyhnutné zachovať osobitný obchodný režim pre Južnú Afriku, pokiaľ ide o prístup tovaru na trh ES. 4. O ustanoveniach týkajúcich sa prístupu na trh v rámci obchodu medzi ES a Južnou Afrikou sa bude rokovať na základe ustanovení TDCA a budú vychádzať z kompletnej analýzy potenciálneho vplyvu na hospodárstvo EÚ. Niekoľko výnimiek by mohlo byť z rozsahu rokovaní vylúčených. 5. Osobitná pozornosť sa bude venovať zavedeniu systému pravidiel pôvodu s primeranými vykonávacími opatreniami tak, aby sa na základe vopred vykonaného ad hoc hodnotenia zaručilo rozlíšenie medzi týmito dvoma obchodnými režimami. 6. Primerané bezpečnostné opatrenia budú zahrnuté. | 310 | Právny základ Článok 133 Zmluvy o založení ES a pokyny na rokovania o dohodách o hospodárskom partnerstve s krajinami a regiónmi AKT (dok. 9930/02 z 12. 6. 2002). | 329 | Zásada subsidiarity Oznámenie patrí do výlučnej právomoci Spoločenstva. Zásada subsidiarity sa preto neuplatňuje. | Zásada proporcionality Oznámenie je v súlade so zásadou proporcionality z tohto(týchto) dôvodu(-ov). | 331 | Navrhované opatrenie (doplnok k pokynom na rokovania) je najjednoduchším možným riešením v súvislosti s EÚ-SADC EPA rokovaniami. | Výber nástrojov | 341 | Navrhované nástroje: Doplnok k pokynom na rokovania. | 342 | Iné prostriedky by neboli primerané z tohto(týchto) dôvodu(-ov). Je to najrýchlejší spôsob ako obnoviť EÚ-SADC EPA rokovania. | VPLYV NA ROZPOčET | 409 | Oznámenie nebude mať žiadne finančné dôsledky. | 1. OZNÁMENIE KOMISIE RADE Oznámenie o úprave pokynov na rokovania o dohodách o hospodárskom partnerstve s krajinami a regiónmi AKT Dňa 7. marca 2006 SADC predložila ES návrh, ktorý predpokladá formálne pridruženie Južnej Afriky k SADC EPA. Tento návrh sa zameriava výlučne na prístup na trh, pričom sa odmietajú ďalšie rokovania o pravidlách súvisiacich s obchodom. Ako protihodnota by EÚ bol ponúknutý prístup v súčasnosti definovaný v TDCA na trhy všetkých členov SACU ( Južná Afrika, Botswana, Lesotho, Namíbia a Svazijsko – ďalej len „BLNS“ ) s možnosťou zvýšiť niektoré clá s cieľom zohľadniť možné citlivé otázky v súvislosti s BLNS. Pokiaľ ide o krajiny mimo SACU, ktoré sú členmi skupiny SADC EPA t. j. Mozambik, Angola a Tanzánia (ďalej len „MAT“ – najmenej rozvinuté krajiny (ďalej len „LDC“), a teda príjemcovia pomoci v rámci iniciatívy Všetko okrem zbraní (ďalej len „EBA“)) , žiada sa, aby bola EBA „zmluvne ošetrená“ na nerecipročnom základe, teda nie v súlade s pravidlami WTO. Z tohto návrhu vyplývajú tieto otázky: Mali by sme prijať Južnú Afriku v rámci EPA? Ak áno, za akých podmienok? Môžeme vylúčiť všetky záväzky týkajúce sa pravidiel súvisiacich s obchodom? ES verí, že môže prijať zahrnutie Južnej Afriky do ES – SADC EPA. Toto prijatie však podlieha určitým podmienkam a žiadostiam týkajúcim sa obchodného režimu, ktorý sa má uplatniť na Južnú Afriku, situácie MAT, rozsahu budúcej dohody a definície ponúk ciel. Návrh SADC sa víta, keďže objasňuje úlohu Južnej Afriky v rámci rokovaní a poskytuje skutočne potrebný základ ďalšej diskusie, pričom stavia na inštitucionálne koherentnej a hospodársky integrovanej základnej skupine krajín, ktorá by sa mohla postupne rozšíriť a integrovať viac krajín v regióne. Integrácia Južnej Afriky v rámci EPA by však mohla priniesť niekoľko výziev. Keďže Južná Afrika je najkonkurencieschopnejšie hospodárstvo v regióne, nemôže sa k nej pristupovať ako k ostatným členom SACU. ES bude musieť rozlišovať v rámci svojho colného prístupu a zároveň udržiavať regionálnu súdržnosť regiónu. Pokiaľ sa bude v rámci obchodného režimu rozlišovať, ES bude musieť zabezpečiť realizovateľnosť primeraného a prísneho systému kontroly pravidiel pôvodu a zavedenie autonómneho ochranného mechanizmu, ktorý sa automaticky uplatní v prípade nárastu obchodu v súvislosti s obchádzaním. Bolo by veľmi ťažké zosúladiť vylúčenie všetkých záväzkov týkajúcich sa pravidiel súvisiacich s obchodom (napr. služby, investície, verejné obstarávanie, podpora obchodu, PDV a hospodárska súťaž) s dohodou z Cotonou. Okrem toho pravidlá sú základom rozvojovej dimenzie dohôd EPA. Je jasné, že v týchto oblastiach sa ES nesnaží o prístup pre jej spoločnosti. Jeho cieľom je podporovať regionálnu harmonizáciu ako aj regionálne uprednostňovanie, aby hospodárske subjekty mohli rátať s predvídateľnými, transparentnými a vymáhateľnými pravidlami. Prijateľným kompromisom by bol postupný prístup s doložkami o preskúmaní, aby sa stanovil prijateľný balíček pravidiel EPA. Nakoniec „zmluvné ošetrenie“ režimu EBA, o ktoré žiadajú Mozambik, Angola a Tanzánia (MAT) nie je v súlade s pravidlami WTO v tom zmysle, že by sa nesplnili požiadavky článku XXIV GATT a došlo by k diskriminácii voči iným príjemcom pomoci v rámci iniciatívy EBA. ES verí, že tieto krajiny by nemali byť vylúčené z procesu rokovaní EPA, keďže by to viedlo k ďalšej fragmentácii regiónu namiesto posilnenia regionálnej integrácie, ktorá ja základným cieľom EPA. V každom prípade bez ohľadu na konečnú podobu EPA by budúca dohoda mala zostať otvorená krajinám AKT v regióne, ktoré by sa k nej chceli pridať neskôr. Účelom tohto oznámenia je vysvetlenie výhod úpravy pokynov na rokovania o dohodách o hospodárskom partnerstve s krajinami a regiónmi AKT s cieľom formálne zahrnúť Južnú Afriku do procesu rokovaní ES-SADC EPA, ako aj podmienok spojených s touto úpravou. Príloha k tomuto oznámeniu je návrhom doplnku na účely úpravy pokynov na rokovania o dohodách o hospodárskom partnerstve s krajinami a regiónmi AKT. Príloha 2 obsahuje reakciu ES na rámec SADC EPA predložený 7. marca 2006. Pripojený pracovný dokument útvarov Komisie je predbežným hodnotením vplyvu, ktoré stručne objasňuje stav rokovaní ES-SADC EPA, problémy, ktoré je potrebné prekonať, a hospodárske a inštitucionálne otázky spojené s touto úpravou. Príloha 1 DOPLNOK K POKYNOM NA ROKOVANIA O DOHODÁCH O HOSPODÁRSKOM PARTNERSTVE S KRAJINAMI A REGIÓNMI AKT (dok. 9930/02 z 12. 6. 2002) 1. Po návrhu predloženom skupinou SADC, ktorá rokuje o EPA, dňa 7. marca 2006, by Južná Afrika mala byť pozvaná, aby sa pripojila k skupine štátov AKT, ktorá rokuje o EPA v Južnej Afrike. 2. V prípade, že sa uzatvorí EPA s touto skupinou štátov AKT vrátane Južnej Afriky, EPA od dátumu nadobudnutia jej účinnosti nahradí ustanovenia TDCA o obchode. 3. Vzhľadom na konkurencieschopnosť Južnej Afriky je nevyhnutné zachovať osobitný obchodný režim pre Južnú Afriku, pokiaľ ide o prístup tovaru na trh ES. 4. O ustanoveniach týkajúcich sa prístupu na trh v rámci obchodu medzi ES a Južnou Afrikou sa bude rokovať na základe ustanovení TDCA a budú vychádzať z kompletnej analýzy potenciálneho vplyvu na hospodárstvo EÚ. 5. Osobitná pozornosť sa bude venovať zavedeniu systému pravidiel pôvodu s primeranými vykonávacími opatreniami tak, aby sa na základe vopred vypracovaného ad hoc hodnotenia zaručilo rozlíšenie medzi týmito dvoma obchodnými režimami. 6. Primerané bezpečnostné opatrenia budú zahrnuté. Príloha 2 Reakcia ES na rámec SADC EPA predložený 7. marca 2006 Súvislosti Skupina SADC EPA predložila 7. marca 2006 tento návrh prístupu k rokovaniam o EPA: Južná Afrika by sa mala zúčastniť rokovaní o EPA; Mozambiku, Angole a Tanzánii by sa mal udeliť nerecipročný prístup na zmluvnom základe podobný iniciatíve EBA; jediným bodom rokovaní by mal byť prístup na trh; o nových otázkach by sa mohlo diskutovať v rámci spolupráce, ale bez povinných záväzkov vyplývajúcich z EPA. Pokiaľ ide o prístup na trh, ES požaduje rozšírenie iniciatívy rovnocennej iniciatíve EBA na všetky krajiny vrátane Južnej Afriky. Ako protihodnota by sa EÚ ponúkol prístup v súčasnosti definovaný v Dohode o obchode, rozvoji a spolupráci medzi ES a Južnou Afrikou (TDCA) na trhy všetkých členov Juhoafrickej colnej únie (SACU). Táto ponuka prístupu na trh pre EÚ by však mohla podliehať zvýšeniu v súčasnosti platných ciel TDCA na niekoľko výrobkov, aby sa vyriešili obavy Botswany, Lesotha, Namíbie a Svazijska (BLNS). Lesotho by malo byť osobitne zvážené, keďže má status krajiny LDC. Usporiadanie Návrh SADC sa víta, keďže objasňuje úlohu Južnej Afriky v rámci rokovaní a poskytuje skutočne potrebný základ ďalšej diskusie, pričom stavia na inštitucionálne koherentnej a hospodársky integrovanej základnej skupine krajín, ktorá by sa mohla postupne rozšíriť a integrovať viac krajín v regióne. ES preto môže prijať zahrnutie Južnej Afriky do ES-SADC EPA. Toto prijatie však podlieha určitým podmienkam a žiadostiam týkajúcim sa situácie Mozambiku, Angoly a Tanzánie (MAT), rozsahu budúcej dohody a definície ponúk ciel. ES sa domnieva, že návrh skupiny SADC EPA by vylúčil Mozambik, Angolu a Tanzániu z procesu rokovaní o EPA a zvýšil by fragmentáciu regiónu namiesto posilnenia regionálnej integrácie, ktorá je základným cieľom EPA. V každom prípade a bez ohľadu na konečné usporiadanie SADC EPA by dohoda mala zostať otvorená štátom AKT v regióne, ktoré by sa k nej chceli pridať v neskoršej fáze, čo by podliehalo súhlasu zmluvných strán. Prístup tovaru na trh Vzhľadom na konkurencieschopnosť Južnej Afriky, najmä v poľnohospodárstve, je nevyhnutné udeliť Južnej Afrike a iným členom EPA odlišný režim prístupu na trh EÚ. Ponuka cla ES by bola založená na situácii, ktorá už de facto existuje, t. j. TDCA na jednej strane a ustanovenia dohody z Cotonou na druhej strane. Akákoľvek ďalšia colná koncesia pre „BLNS“ a „MAT“ by bola výsledkom rokovaní o EPA a závisela by od úsilia týchto krajín pri prijímaní záväzkov týkajúcich sa pravidiel súvisiacich s obchodom. Rozšírenie bezcolného a bezkvótového prístupu na Južnú Afriku sa v blízkej budúcnosti nepredpokladá. TDCA by rovnako mala byť štartovou čiarou rokovania pokiaľ ide o prístup tovaru EÚ na trh SADC EPA. ES zásadne odmieta zvýšenie ciel TDCA na tovar EÚ určený na vývoz do Južnej Afriky. ES rovnako uznáva, že v rámci SACU by sa Lesotho vzhľadom na jeho status LDC malo osobitne zvážiť. O to bude počas procesu rokovaní postarané. Nerecipročný a zmluvne ošetrený bezcolný a bezkvótový prístup k Angole, Mozambiku a Tanzánii nie je v súlade s pravidlami WTO, keďže by nesplnil požiadavky článku XXIV GATT a došlo by k diskriminácii voči príjemcom pomoci v rámci iniciatívy EBA. Účelom EPA by malo byť dosiahnutie úplného prístupu na trh v čo najväčšom rozsahu pre krajiny SADC EPA (okrem Južnej Afriky), pričom by sa uznala potreba riešiť dovozný režim v súvislosti s niekoľkými citlivými výrobkami. Ak by sa nakoniec niektorá krajina rozhodla nepripojiť k ustanoveniam o prístupe na trh v rámci EPA, colný prístup k nej by sa zakladal na unilaterálnom režime EÚ GSP (EBA, ak ide o LDC krajinu), alebo v prípade Južnej Afriky na TDCA. Nové otázky Pokiaľ ide o rozsah budúcej dohody, ES sa domnieva, že EPA nemôže byť obmedzená iba na ustanovenia o prístupe na trh a vylúčiť akúkoľvek zmienku o regulačných záväzkoch zo strany dodávky (napr. služby, investície, verejné obstarávanie, podpora obchodovania, práva duševného vlastníctva, hospodárska súťaž, práca a životné prostredie). Tieto otázky sú základom balíčka trvalej udržateľnosti EPA a nevyhnutné na ďalší pokrok smerom k hlbšej regionálnej integrácii. Tam, kde vzhľadom na nedostatočnú kapacitu existuje riziko, že implementácia záväzkov v tejto oblasti bude problematická, mali by sa zvážiť primerané opatrenia v rámci nástrojov rozvojovej spolupráce, najmä v rámci dohody z Cotonou, členských štátov alebo iných darcovských programov. Pomoc by sa mohla poskytovať ako protihodnota jasných záväzkov týkajúcich sa pravidiel. ES môže zvážiť, či by „postupný“ prístup mohol predstavovať prijateľný balíček. Cieľom by malo byť v prvom rade zameranie sa na pravidlá, ktorými sa riadi obchod, ako sú služby, investície a podpora obchodu, a v neskoršej fáze riešenie iných pravidiel súvisiacich s obchodom. EPA a TDCA Na záver, ES súhlasí, že proces rokovaní by sa mal zjednodušiť. Preskúmanie TDCA (pokiaľ ide o obchodné otázky) a rokovanie o EPA by sa mali spojiť do jedného procesu a malo by sa dohodnúť na jasnom súbore jednoznačne štruktúrovaných technických stretnutí a stretnutí na úrovní vyšších úradníkov, aby sa zabezpečilo, že kapacita členských štátov SADC nie je preťažená. Do konca roku 2006 by sa mohlo zorganizovať stretnutie na úrovni ministrov s cieľom poskytnúť politické usmernenie tohto procesu.